laion/Wikipedia-Exotic huggingface dataset:
הריהורי קוויטקה-אוסנוביאננקו

הְרִיהוֹרִי פֵדוֹרוֹבִיץ' קְוִיטְקָה-אוֹסְנוֹבְיָאנֶנְקוֹ (באוקראינית: Григорій Федорович Квітка-Основ'яненко;‏ 29 בנובמבר 1778 – 20 באוגוסט 1843) היה סופר, עיתונאי ומחזאי אוקראיני, מייסד הפרוזה הקלאסיציסטית האוקראינית. קוויטקה נולד בכפר אוסנובה שבפלך סלובודה אוקראינה למשפחת אצולה אוקראינית. הוא נטל לעצמו את שם העט אוסנוביאננקו, על שם כפר הולדתו, עת התחיל בקריירה הספרותית שלו. בשנת 1812 מונה למנהל תיאטרון חובבים חדש שנפתח בחרקוב. אהבתו לתיאטרון נמשכה לכל חייו, ואף הביאה אותו לימים לכתוב מחזות דרמה. ב-1841 כתב את "תולדות תיאטרון חרקוב". קוויטקה-אוסנוביאננקו היה מראשוני התומכים באוקראינית כשפה ספרותית, והוא החל לפרסם בכתבי העת הספרותיים האוקראיניים הראשונים שהודפסו בחרקוב בראשית המאה ה-19. כמו רוב בני דורו בזירת הספרות האוקראינית, הוא כתב גם ברוסית. הוא התכתב עם טאראס שבצ'נקו והיה חבר של ניקולאי גוגול. ייתכן שהמחזה של גוגול, "רביזור", נכתב בהשראת הדרמה הסאטירית של קוויטקה-אוסנוביאננקו "המבקר מהקפיטול או מהומה בעיר מחוז", שהייתה בעלת קווי עלילה ודמויות דומים מאוד. יצירותיו בשפה האוקראינית היו ברובן בורלסקיות וסאטיריות באופיין, אך הוא כתב גם פרוזה רצינית יותר, כמו הנובלה הסנטימנטלית שלו "מרוסיה". זו הייתה הפרוזה הקלאסיציסטית האוקראינית הראשונה, ולפי עדותו שלו, הוא כתב אותה כדי להוכיח לאדם לא מאמין אחד שניתן לכתוב דבר עדין ונוגע ללב בשפה האוקראינית. הוא גם ניסה את כוחו בסוגה הגותית ב"פסחא של אדם מת" משנת 1834. "המכשפה מקונוטופ" (1833) "מרוסיה" (1832) "דיוקן של חייל" (1833) "חיזור בהונצ'ריבקה (1835) "מר חליאבסקי" (1839, נכתב בשפה הרוסית) "אוקסנה הלבבית" (1841) "הנערה הפיקחית" (1838) "הנוסיה" (1839) "הפקיד של שלמנקו-וולוסט" (1829) הישגו הספרותי של קוויטקה-אוסנוביאננקו היה לנושא שנוי במחלוקת עבור מבקרי התרבות האוקראינית. מצד אחד, כאחד הסופרים העממיים הראשונים לכתוב בשפה האוקראינית, רואים בו דמות מכוננת של הספרות האוקראינית. מנגד, חוקרים אוקראינים בולטים רבים, כולל איוואן פרנקו, מיקולה זרוב ודמיטרו צ'יז'בסקי, ראו ביצירתו ראקציונרית ושמרנית והיו ספקנים באשר לדימוי הסנטימנטלי והפסטורלי שצייר את אוקראינה ואת האוקראינים. לסיפורים המאלורוסיים של קוויטקה-אוסנוביאננקו הייתה השפעה על הסופרים האוקראינים של שנות ה-50 וה-60 של המאה ה-19. מדיה וקבצים בנושא הריהורי קוויטקה-אוסנוביאננקו בוויקישיתוף הריהורי קוויטקה-אוסנוביאננקו, באתר "Find a Grave" (באנגלית) לפי הלוח הגרגוריאני "אוסנוביננקו", האנציקלופדיה העברית (כרך ב, עמ' 42), חברה להוצאת אנציקלופדיות, תשי"א.
אאוסטתיוס מסלוניקי

  אֵאוּסְטַתְיוֹס מִסָּלוֹנִיקִי (ביוונית ביזנטית: Εὐστάθιος Θεσσαλονίκης;‏ 1115 לערך–1195 לערך) היה מלומד יווני ביזנטי והארכיבישוף של סלוניקי שהוכרז כקדוש בכנסייה האורתודוקסית המזרחית. הוא נודע בעיקר בזכות עמידתו בפני ביזת סלוניקי בידי הנורמנים ב-1185 ובתיאורה כבן התקופה, וכן בזכות נאומיו ובזכות פירושיו על כתבי הומרוס, המשלבים הערות רבות של חוקרים קדומים יותר. הוא הוכרז רשמית כקדוש ב-10 ביוני 1988, ויום החג שלו הוא ב-20 בספטמבר. אאוסטתיוס היה תלמידו של ניקולס קטפלורון. הוא מונה למשרת מפקח על העתירות (ἐπὶ τῶν δεήσεων) ולמרצה לרטוריקה (μαΐστωρ τῶν ῥητόρων), וכן לדיאקון בקונסטנטינופול. בהמשך מונה לבישוף של מירה שבליקיה וסביב שנת 1178 מונה לארכיבישוף של סלוניקי, תפקיד שבו כיהן עד למותו. תיאורים על חייו ופועלו הובאו בנאומי לוויה שנשאו אותימיוס ומיכאל כוניאטס, אשר נוסחיהם שרדו ונמצאים בספרייה הבודליינית שבאוניברסיטת אוקספורד. ניקטאס כוניאטס כתב בשבחו כי הוא האדם המשכיל ביותר בתקופתו, עם שיקול דעת שקשה לחלוק עליו. אאוסטתיוס כתב פירושים על כתביהם של משוררי יוון העתיקה, חיבורים תאולוגיים, נאומים, מכתבים ותיאור חשוב על ביזת סלוניקי בידי גוליילמו השני, מלך סיציליה, בשנת 1185. מבין כתביו, פירושיו על שירת הומרוס זכו להתייחסות הרבה ביותר, שכן ניכר בהם ידע נרחב על ספרות יוון העתיקה. יצירות אחרות שלו מפגינות אופי מרשים עם נאומים עוצמתיים שקנו לו את הערכתם של קיסרי קומננוס. מבחינת פוליטית, אאוסטתיוס תמך בקיסר מנואל הראשון. בהגותו החדשנית שיבח לעיתים ערכים חילוניים כגון עוצמה צבאית. הוא התנגד לעבדות והאמין ברעיון של התקדמות חברתית של תרבות מפרימיטיבית לנאורה. החיבור "על לכידתה של סלוניקי" היה עדות ראייה של המצור על סלוניקי וסבלם של אנשי העיר. בחלקיו המוקדמים של ספר הזיכרונות מתאר אאוסטתיוס גם את האירועים הפוליטיים בקונסטנטינופול החל ממותו של מנואל הראשון, דרך שלטונו הקצר של אלכסיוס השני, ועד לעלייתו לשלטון של אנדרוניקוס הראשון קומננוס, תוך שהוא מעיר הערות חריפות על פעילותם של המעורבים. בפירושים על האיליאדה והאודיסיאה מאת הומרוס מתייחס אאוסטתיוס לסוגיות דקדוק, אטימולוגיה, מיתולוגיה, היסטוריה וגאוגרפיה. הפירושים עצמם אינם מקוריים כל כך, אלא מובאים בתמצית מפרשנים מוקדמים יותר, ובכלל זה תכתובות על סכוליה של הומרוס. בציירם תמונה נרחבת על המדקדקים, על המבקרים ועל פרשנים מאוחרים מתקופת אלכסנדר הגדול, מהווים הפירושים של אאוסטתיוס תרומה לחקר שירת הומרוס, שכן חלק מהכתבים שהוא מצטט אבדו. אף שסביר להניח שאאוסטתיוס ציטט בכתביו מחבּרים אחרים, נדמה שהוא הכיר באופן אישי את יצירותיהם של מבקרי הספרות הגדולים ביותר של העת העתיקה – אריסטרכוס מסמותרקיה, זנודוטוס, אריסטופאנס מביזנטיון ואחרים. פירושו לכתבי דיוניסיוס פרייגטס מפוזר כמו פירושו על שירת הומרוס, אך כולל מספר ציטוטים בעלי ערך ממחברים קודמים. מספר זה ניתן ללמוד על ארץ ישראל והלבנט. מפירוש נוסף על כתבי פינדארוס שרד רק המבוא, אך ניתן ללמוד ממנו על תרבות הספורט ביוון העתיקה. מדיה וקבצים בנושא אאוסטתיוס מסלוניקי בוויקישיתוף "אוסטתיוס", האנציקלופדיה העברית (כרך ב, עמ' 30), חברה להוצאת אנציקלופדיות, תשי"א.
אנט וייקמה

אנט וייקמה (באסטונית: Anet Vaikmaa; נולדה ב-12 בנובמבר 1989) היא זמרת אסטונית. בצעירותה למדה וייקמה בבית הספר ה-21 של טאלין, בכיתה המתמחה ללימודי מוזיקה גבוהים. כמו כן, היא השתבצה למגמת פסנתר בבית הספר למוזיקה המקומי. מאוחר יותר עברה ללמוד בבית הספר למוזיקה על שם גאורג אוצה. בזמנה הפנוי למדה פיתוח קול אצל מארי אליזט, לילו טאלביק, מארה וליאטאגה וסירייה מדל. וייקמה הייתה חלק ממקהלת הילדים של תאגיד השידור האסטוני, וכן הייתה סולנית באולם הקונצרטים של אסטוניה. בין השנים 2005–2008 עבדה עם אביה הייני על כמה גרסאות כיסוי באולפן הביתי שלו. בשנת 2013 הקימה להקה בשם מאווק, שם תפקדה כסולנית וכקלידנית. בספטמבר 2021 הוציאה את השיר "Goodes kätes", שהיה שיר הנושא תוכנית חדשות מקומית. ביוני 2022 פרסמה וייקמה את הסינגל הבא שלה, "Tuleb, mis tulde", שיתוף פעולה עם סבן למוס. ב-6 וב-7 בנובמבר 2023 חשף תאגיד השידור האסטוני את זהות משתתפי ה-Eesti Laul 2024, הקדם האסטוני לאירוויזיון 2024, במהלך תוכנית הבידור Ringvaade.‏ וייקמה התחרתה באירוע עם השיר "Serotoniin", וכשלה בניסיון להעפיל לגמר. אנט וייקמה, ברשת החברתית פייסבוק אנט וייקמה, ברשת החברתית אינסטגרם אנט וייקמה, באתר ספוטיפיי אנט וייקמה, באתר MusicBrainz (באנגלית) אנט וייקמה, באתר Discogs (באנגלית) Anet Vaikmaa. allstarz.ee, 9. September 2023. Legendaarse bändi Mahavok looja Heini Vaikmaa koos tütrega ... ohtuleht.ee, 26. July 2023. Adams, William Lee (2023-09-16). "Estonia: Eesti Laul 2024 slashes second semi-final and will include 'ordinary people' on selection jury". Wiwibloggs. נבדק ב-2023-09-16. Granger, Anthony (2 בנובמבר 2023). "Estonia: Eesti Laul 2024 Participants to be Announced on November 6 & 7". Eurovoix. נבדק ב-3 בנובמבר 2023. {{cite web}}: (עזרה) Heap, Steven (5 בנובמבר 2023). "Estonia: Eesti Laul 2024 Pre-selection Jurors Revealed". Eurovoix. נבדק ב-5 בנובמבר 2023. {{cite web}}: (עזרה) "Estonia's 20 acts for Eesti Laul 2024 announced". Eurovision.tv (באנגלית). EBU. 2023-11-07. נבדק ב-2023-11-07.
מי מפחד מגברת לוין

"מי מפחד מגברת לוין" הוא שיר בביצוע הלהקה הישראלית "השלושרים", שנכלל באלבום היחיד שהוציאה הלהקה, "השלושרים" (1969). יהונתן גפן כתב את מילות השיר, ושלום חנוך הלחין אותו. בספרו "חומר טוב", שפרסם ב־2002, כתב גפן: ”השיר מדבר על אישה יפה שלא מצליחה ליצור קשר או עניין בחייה האישיים, ולכן היא מחליטה לכתוב במקום זה”. בהמשך התייחס לכך שבמשך שנים חשבו כי השיר נכתב על המבקרת הדה בושס (שעבדה באותה תקופה בעיתון "הארץ"), והכחיש את הדברים: האמת היא שלפני כתיבת השיר לא קראתי את עיתון "הארץ" (כְּפועֵל הייתי מנוי על "דבר") ולא היה לי רבע מושג מי זאת הדה בושס. כמו רבים משירי, גם השיר הזה התבסס על תמונה שראיתי. ראיתי אישה יפהפייה בקומה השנייה של קפה האמנים דאז "ורד". היא נראתה משועממת ומסתורית, ושירבטה משהו. ניסיתי לדבר איתה אבל היא לא שיתפה פעולה, והיום יש לי הרגשה שאולי זאת היתה הלית קתמור ישורון [...] אבל איני בטוח. יכול להיות שזאת הייתה אחת שדומה לה. מכל מקום, לא היה כל קשר בין השיר לבושס, אבל כחבורת ליצנים מתוחכמת, מעולם לא הכחשנו את זה. — יהונתן גפן, 2002 בהמשך הטרידו גפן וחבריו את בושס, לאחר שחשבו שסיפור קצר שפרסמה בשם "הזרע" הוא "משעמם וגרוע באופן מיוחד". הם החליטו להקריא לה את הסיפור שלה בטלפון בהמשכים, והיו מתקשרים אליה בשעות מאוד לא נוחות (כמו שתיים בלילה) ומקריאים לה את הסיפור דרך מטפחת. "לפעמים היא הייתה מנתקת, לפעמים מאזינה בחֵמה, פעם איימה להזעיק משטרה", כתב. בדצמבר 1990 פרסמה להקת תערובת אסקוט, שאסף אמדורסקי, אחד ממקימיה, הוא בנו של חבר "השלושרים" בני אמדורסקי, גרסת כיסוי לשיר. באותה שנה הוציאה לאור גם להקת "מרטא" גרסה משלה לשיר. אקורדי השיר "מי מפחד מגברת לוין" באתר Tab4u סרטון השיר "מי מפחד מגברת לוין" באתר יוטיוב מילות השיר "מי מפחד מגברת לוין" באתר שירונט השלושרים – מי מפחד מגברת לוין – קליפ, 1970 (איכות נמוכה), באתר יוטיוב דודי פטימר, "השלושרים" פעלה במשך שנה אך יצרה להיטים שעד היום כולם מכירים, באתר מעריב אונליין, 20 באפריל 2018 נתוני היצירה, באתר אקו"ם השלושרים (אלבום), באתר Discogs יהונתן גפן, יגאל שוורץ (ע), חומר טוב, דביר, 2002, עמ' 198–199 המצעד השבועי של גלי צה"ל, 12 באוקטובר 1969, באתר פזמונט המצעד העברי של גלי צה"ל, "דבר" – 17 באוקטובר 1969, עמ' 25, באתר הספרייה הלאומית נתוני היצירה (גרסת "תערובת אסקוט"), באתר אקו"ם מי מפחד מגברת לוין? (גרסת "תערובת אסקוט"), באתר סטריאו ומונו אסף שר את השיר של אבא, מעריב, 14 בדצמבר 1990 תערובת אסקוט – גברת לוין, באתר יוטיוב מרטא – מי מפחד מגברת לוין (1990), באתר סטריאו ומונו
חאבס אלעטאונה

חאבס אלעטאונה (ערבית:حابس العطاونة) הוא ראש המועצה המקומית חורה מאז 2018. איש הפלג הדרומי של התנועה האיסלמית. בוגר אוניברסיטת חברון. עבד כמורה בבית הספר ביישוב במשך 31 שנים, מהן 14 כסגן מנהל בית ספר. למד גם מינהל מקומי באוניברסיטת בן-גוריון ותואר שני בחינוך. בנוסף, משמש אלעטאונה גם כאימאם ביישוב. לאחר שראש המועצה הקודם במשך שלוש קדנציות רצופות, ד"ר מוחמד אלנבארי הודיע שלא יתמודד לתפקיד פעם נוספת, נבחר אלעטאונה לייצג את התנועה האיסלמית בבחירות לראשות בשנת 2018. בבחירות אלו זכה בהובלת סיעת 'חורה תחילה' (حورة أولا) כשהתמודד מול ד"ר עלי אבו אל-קיעאן. בין השניים נחתמה טרם הבחירות אמנת כבוד והסכמות על ניהול הליך בחירות הוגן ושלו. בין הסוגיות שהדגיש בקמפיין היו סוגיית הניקיון ביישוב, מצוקת הדיור והסכסוכים בין משפחות. במאי 2022 מינה את תת-ניצב בדימוס אילן פרץ למנכ"ל המועצה. בעקבות המינוי של שוטר בכיר לשעבר לתפקיד ספג ביקורת מצד האופוזיציה ברשות, שטענה כי מדובר במינוי שקודם על ידי מנצור עבאס. בעקבות הפיגוע המשולב בבאר שבע במרץ 2022, שבוצע על ידי תושב חורה - גינה את הרצח בתקשורת וכתב "הרצח המחריד מנוגד לערכים שלנו, לדת שלנו ולדרך שלנו. אסור שיכתים אוכלוסייה שלמה. התשובה לרצח הנורא היא דווקא בחיזוק הקשר בין יהודים לערבים בשאיפה לשותפות עמוקה יותר". במרץ 2024 נפגש עם ראש מועצת מיתר שמעון פרץ במטרה לקדם ביחד תוכנית למניעת ירי ונשק בילתי חוקי באזור. לאורך השנים מתח ביקורת על תת-השיטור בחורה וביישובים הבדואיים. נשוי ואב לתשעה ילדים. מדיה וקבצים בנושא חאבס אלעטאונה בוויקישיתוף חאבס אלעטאונה, ברשת החברתית פייסבוק דויד פרץ, "העבריינים יודעים שהמשטרה לא תגיע - ולא מפחדים": לאזרחים הבדואים נמאס, באתר ישראל היום, 23 בפברואר 2023 חאבס אלעטאונה, ‏חורה מאוחדת נגד מעשה הפיגוע הנפשע בבאר שבע: אסור לתת לקיצוניים להצליח, באתר גלובס, 24 במרץ 2022 انتخابات حورة: أبو القيعان والعطاونة في سباق الرئاسة באתר samanews.ps (בערבית) محمد محسن وتد, العطاونة: في حورة انطلقنا بالعمل مع انتهاء الانتخابات, ‏4 בנובמבר 2018(בערבית) פרוטוקול ישיבת המועצה قاسم بكري, من يقف خلف تعيين ضابط سابق من الشرطة مديرا لمجلس حورة؟, ‏15 ביוני 2022(בערבית) חאבס אלעטאונה, ‏חורה מאוחדת נגד מעשה הפיגוע הנפשע בבאר שבע: אסור לתת לקיצוניים להצליח, באתר גלובס, 24 במרץ 2022 יעקב לוי, ראשי מועצות מיתר וחורה נפגשו: "להיאבק יחד נגד הירי", באתר mynet‏ באר שבע, 13 במרץ 2024 דויד פרץ, "העבריינים יודעים שהמשטרה לא תגיע - ולא מפחדים": לאזרחים הבדואים נמאס, באתר ישראל היום, 23 בפברואר 2023
פטריק וימר

פטריק וימר (בגרמנית: Patrick Wimmer; נולד ב-30 במאי 2001 בטולן שבאוסטריה) הוא כדורגלן אוסטרי המשחק בוולפסבורג ובנבחרת אוסטריה בעמדת הקשר הימני. וימר החל את קריירת הבוגרים שלו בעונת 2019/20, כששיחק באוסטריה וינה הן בקבוצה הבכירה, ששיחקה בבונדסליגה האוסטרית והן בקבוצת המילואים, ששיחקה בבונדסליגה האוסטרית השנייה. בעונת 2020/21 שיחק בקבוצה הבכירה בלבד, בשורותיה ערך 31 הופעות והבקיע חמישה שערי ליגה. בקיץ 2021 עבר וימר לארמיניה בילפלד מהבונדסליגה הגרמנית. וימר ערך 31 הופעות ליגה והבקיע שלושה שערים, אך לא הצליח למנוע את ירידתה של קבוצתו בחזרה לבונדסליגה השנייה. בעקבות ירידת הליגה, עבר וימר בקיץ 2022 לוולפסבורג מהבונדסליגה, בה חתם על חוזה לחמש שנים. בעונת 2022/23 הבקיע וימר ארבעה שערי ליגה, וסייע לוולפסבורג לסיים במקום השמיני. בעונת 2023/24 ערך וימר 14 הופעות ליגה בלבד, והבקיע שני שערים. קבוצתו וולפסבורג סיימה עונה זו במקום ה-12. וימר שיחק בנבחרות הצעירות של אוסטריה. בשנת 2022 ערך את הופעת הבכורה שלו במדי אוסטריה הבוגרת, בתיקו 1-1 מול צרפת במסגרת ליגת האומות של אופ"א. ביוני 2024 הבקיע וימר את שער הבכורה שלו במדים הלאומיים, בניצחון 1-2 על סרביה במשחק ידידות. וימר זומן לסגל האוסטרי ליורו 2024. מדיה וקבצים בנושא פטריק וימר בוויקישיתוף פטריק וימר, באתר Transfermarkt פטריק וימר, באתר Soccerway פטריק וימר, באתר WorldFootball.net פטריק וימר, באתר FootballDatabase.eu
עונת 2024/2025 בצ'מפיונשיפ

עונת 2024/2025 בפוטבול ליג צ'מפיונשיפ, היא העונה ה־33 במסגרת הפוטבול ליג צ'מפיונשיפ האנגלית. הקבוצות שיסיימו במקומות הראשון והשני, יעפילו אוטומטית לפרמייר ליג, הקבוצות שיסיימו במקום 3–6, יתחרו ביניהן במשחקי הפלייאוף. שלוש הקבוצות שיסיימו במקומות האחרונים, ירדו לפוטבול ליג הראשונה. לסטר סיטי איפסוויץ' טאון סאות'המפטון ברמינגהאם סיטי האדרספילד טאון רות'רהאם יונייטד פורטסמות' דרבי קאונטי אוקספורד יונייטד ברנלי שפילד יונייטד לוטון טאון העולה השלישית לפרמייר ליג תקבע במשחקי הפלייאוף הקבוצות שיסיימו את העונה במקומות 3–6 יעפילו למשחקי הפלייאוף, הקבוצה שסיימה במקום השלישי תפגוש את הקבוצה שסיימה במקום השישי (הקבוצה מהמקום השישי תארח את המשחק הראשון ואילו הקבוצה מהמקום השלישי תארח את משחק הגומלין) ואילו הקבוצה שסיימה במקום הרביעי תפגוש את הקבוצה שסיימה במקום החמישי (הקבוצה מהמקום החמישי תארח את המשחק הראשון ואילו הקבוצה מהמקום הרביעי תארח את משחק הגומלין), המנצחות יפגשו למשחק הגמר שבו המנצחת תעפיל לפרמייר ליג. ממאזנה הופחתו שתי נקודות
כלל גלוגר

בזואולוגיה, כלל גלוגר (באנגלית: Gloger's rule) קובע שבעלי חיים בני מין ביולוגי אחד החיים באזורים חמים ולחים יהיו עשירים יותר בפיגמנטים מאשר קרוביהם, בני אותו מין, החיים באזורים קרים ויבשים. בפרט, בעלי החיים באזור הטרופי כהים יותר מקרוביהם שחיים באזורים אחרים. הכלל נקרא על שם הזואולוג קונסטנטין גלוגר שהיה הראשון שהבחין בתופעה זו בשנת 1833 כשהשווה בין עופות בני אותו מין החיים באזורים לחים ובאזורים יבשים. גלוגר מצא שצבע הנוצות של העופות שחיים באזורים הלחים כהה יותר. אחד ההסברים להבדל זה הוא העמידות הגבוהה יותר של הנוצות הכהות לחיידקים שפוגעים בנוצות. כלל גלוגר מתקיים גם עבור יונקים. צבע העור של יונקים החיים באזורים הטרופיים נוטה להיות כהה יותר מזה של קרוביהם החיים באזורים אחרים. הסיבה במקרה זה היא שונה. משערים שתכונה זו מאפשרת לבעלי החיים שחיים באזורים בעלי קרינת שמש חלשה לנצל טוב יותר את מעט הקרינה האולטרה-סגולה באותם מקומות על מנת לייצר ויטמין D. לעומת זאת, באזורים הטרופיים הקרינה חזקה ועודף המלנין בעור מגן על בעלי החיים מפני כוויות ומפני מחלות דוגמת סרטן העור. באופן דומה, ניתן להיווכח בקיומו של כלל גלוגר אצל האדם. אוכלוסיות של אנשים שצבע עורם כהה התפתחו בדרך כלל באזורים החמים שסביב קו המשווה. קיימים יוצאים מן הכלל, כמו למשל הטיבטים החיים במקומות גבוהים. באזור המחיה שלהם, רמת טיבט, הקרינה האולטרה-סגולה חזקה באופן יחסי משום שעובי האטמוספירה קטן יותר, וצבע העור הכהה מעניק להם יתרון בריאותי, בדומה ליתרון שמעניק צבע העור הכהה באזורים הטרופיים. מקרה נוסף הוא האינואיטים החיים באזור הארקטי. ייתכן שבמקרה זה התפתח אצלם צבע עור כהה משום שהדיאטה שלהם המבוססת בין היתר על דגים, עשירה בוויטמין D, ולא היה להם צורך בניצול טוב של קרינת השמש לייצור ויטמין זה. כלל אלן כלל ברגמן Edward H. Burtt Jr. & Jann M. Ichida, "Gloger's Rule, feather-degrading bacteria, and color variation among Song Sparrows", Condor 106 (3): 681-686 (2004).
XPoSat

X-ray Polarimeter Satellite (XPoSat) הוא טלסקופ ששוגר על ידי הודו בשנת 2024. הוא כולל מכשירים לביצוע תצפיות בתחום קרני רנטגן. מטרתו להשלים מידע שמתקבל מטלסקופ חלל IXPE ששוגר על ידי נאס"א בשנת 2021. החלטה על שיגור המשימה התקבלה בארגון ההודי לחקר החלל בספטמבר 2017. בספטמבר 2018 הושלם תכנון עקרוני. בניית הלוויין והמכשירים מדעיים שהותקנו עליו בוצע על ידי מדענים ומהנדסים בתעשייה המקומית. השיגור בוצע ב-1 בינואר 2024 ממרכז החלל סאטיש דאוון בעזרת נשגר מדגם PSLV. הטלסקופ הוצב במסלול בגובה של כ-640 ק"מ כמתוכנן. לאחר מספר ימים החלו תצפיות. על הלוויין הותקנו 2 מכשירים: POLIX - פולרימטר בתחום קרני רנטגן. הוא רגיש בתחום 8–30 keV. XSPECT ספקטרומטר בתחום קרני רנטגן. הוא רגיש בתחום 0.8–15 keV. מתוכנן לבצע תצפיות על 50 מקורות קרני רנטגן חזקים לרבות פולסרים, כוכבים כפולים, גרעין גלקטי פעיל וכוכבים נייטרוניים. התצפיות הראשונות התרכזו בקסיופאה A. בהמשך החלו תצפיות תוך שימוש ב-XSPECT. התצפית הראשונה בוצע על Crab Pulsar. מדיה וקבצים בנושא XPoSat בוויקישיתוף תיאור המשימה באתר ISRO תיאור מפורט תצפית על Crab Pulsar
וולקן קנטאור

וולקן-קנטאור (באנגלית: Vulcan Centaur) הוא משגר דו שלבי, אשר יוצר על ידי לוקהיד מרטין ומופעל על ידי United Launch Alliance. המשגר צריך להחליף משגים ותיקים אטלס 5 ודלתא 4. בשנת 2014 הממשל האמריקאי החליט להפסיק בהדרגה שימוש במנועים מתוצרת רוסיה RD-180 שנוצלו לטובת שיגורי משגר מדגם אטלס 5. הפרויקט הועבר לULA. בספטמבר 2014 הוכרז שחברת בלו אוריג'ין תפתח עבור המשגר מנוע חדש שיחליף את המנוע הרוסי. כמו כן הוחלט לפתח גרסה חדשה של שלב שני של המשגר קנטאור V1. הוכרז ששנת 2021 תהיה היעד לשיגור ראשון וזה יהיה משימה Peregrine Mission One לכיוון הירח. ממספר סיבות לרבות השלכות מגפת הקורונה השיגור נדחה ובוצע בהצלחה בינואר 2024. המשגר יכול להיות מופעל במספר גרסאות בהתאם למספר מאיצים (עד 6). בהתאם לכך משתנה יכולת המשגר. למשל לתחנת החלל הבין-לאומית הוא יכול להביא מ-8,800 ק"ג בגרסה קלה ועד ל-25,600 ק"ב בגרסה עם 6 מאיצים. למסלול מסונכרן-שמש המשגר יכול להביא עד 22,300 ק"ג. גובה המשגר תלויה במטען ויכולה להגיע ל-67 מ'. מתוכנן לבצע שדרוג של תכנון המשגר כך ששלב ראשון יהיה מוכן לשימוש חוזר. לשיגור המשגר הותאמו 2 כני שיגור SLC-41 בקייפ קנברל ו-SLC-3E בבסיס חיל האוויר ונדנברג. עלות השיגור הינה כ-100 מיליון $ מדיה וקבצים בנושא וולקן קנטאור בוויקישיתוף תיאור באתר ULA משגר מחפש לקוחות מסחריים
פוליאקוף

האם התכוונתם ל... פוליאקוף (Poliakoff) הוא גרסה של השם פולאק שפירושו פולני דינה פוליאקוף-שטילר – חיילת יהודיה פינית מרטין פוליאקוף – יהודי בריטי סטיבן פוליאקוף – מחזאי, במאי ותסריטאי יהודי-בריטי פוליאקוב מקור השם פוליאקוף באתר אנו – מוזיאון העם היהודי
לב לויציאנסקי

לב לויציאנסקי (ברוסית: Лев Герасимович Лойцянский ‏; 26 בדצמבר 1900, סנקט פטרבורג - 3 בדצמבר 1991, לנינגרד) היה מדען סובייטי ממוצא יהודי. הוא התמחה בתחום מכניקה ובמיוחד בהידרודינמיקה ומכניקת גזים. לב לויציאנסקי נולד בשנת 1900 בסנקט פטרבורג למשפחה יהודית. הוריו הגיעו לעיר מספר שנים לפני לידתו מקובנו. אביו היה שותף בבית דפוס. לב לויציאנסקי למד בבית ספר יהודי פרטי אותה סיים בהצטיינות. לאחר סיום בית ספר הוא התחיל ללמוד במכון למהנדסי צי, עזב אותו ועבר ללימודי מתמטיקה באוניברסיטת סנקט פטרבורג. בשנת 1918 לויציאנסקי עבר לסימפרופול והמשיך לימודים באוניברסיטה מקומית. במהלך הלימודים הוא גויס לשורות הצבא הלבן ושחורר לאחר חודשיים מסיבות בריאותיות. הוא סיים לימודים והחל ללמד באוניברסיטה. בשנת 1922 לויציאנסקי חזר לסנקט פטרבורג והחל ללמוד במכון הפוליטכני. לאחר סיום לימודים הוא היה עוזר של אלכסנדר פרידמן והיה מלמד במכון. בשנת 1935 לויציאנסקי הוענק תואר "דוקטור למדעים" (מקביל לפוסט דוקטורט), הוא מונה לפרופסור והקים קתדרה והידרודינמיקה. במקביל הוא החל לתת ייעוץ למכון האווירו-הידרודינמי המרכזי. בתקופת מלחמת העולם השנייה לויציאנסקי עבר לקאזאן ועסק בעיקר בייעוץ. בשנת 1945 הוא חזר ללנינגרד. הוא המשיך ללמד במכון הפוליטכני עד שפרש לגמלאות. לויצינסקי נפטר בשנת 1991 בגיל 91. לויציאנסקי היה מומחה בתחום הידרודינמיקה ודינמיקה של גזים. במכניקה הוא כתב מספר ספרים ביחד עם אנטולי לוריה. ספר בתחום דינמיקת נוזלים וגזים בשנת 1965 תורגם לאנגלית ויצאה לאור בבריטניה בשנת 1965 ובארצות הברית בשנת 1991. בנוסף לספרים לויציאנסקי פרסם כ-120 מאמרים מדעיים. על מחקריו ללויציאנסקי בשנת 1946 הוענק פרס ברית המועצות ומספר עיטורים לרבות עיטור לנין. ביוגרפיה (ברוסית)
נחל משגב

נחל משגב הוא מנחלי הגליל העליון בצפון ישראל. הנחל מתחיל בתחתית אבל בית מעכה, וזורם מזרחה עד שהוא נשפך לנחל השומר. קטע משביל ישראל עובר בחלקו. מקורו של נחל משגב הוא באבל בית מעכה, בגובה של כ-300 מטרים מעל פני הים. הנחל זורם בכיוון כללי מערבה ולבסוף נשפך לנחל השומר. במהלך זרימתו עובר הנחל בשטחים חקלאיים. הנחל נוצר כתוצאה מפעילות גאולוגית וקרטונית במהלך מיליוני שנים. הסלעים והקרקעות לאורך הנחל מציגים שכבות גאולוגיות מגוונות, מה שמספק עדויות על ההיסטוריה הארוכה של האזור. לאורך נחל משגב ניתן למצוא מגוון רחב של צמחייה טבעית ובעלי חיים. הצמחייה כוללת עצי אלון מצוי, אלת המסטיק, הרדוף הנחלים וצמחי גדות נוספים. בין בעלי החיים ניתן למצוא יונקים קטנים, זוחלים. האזור מהווה בית גידול חשוב לחיות הבר, ורבים מהם מוגנים על פי חוק. נחל משגב מהווה יעד פופולרי לטיולים ולפעילויות חוץ. לאורך הנחל ישנו מסלול טיול מוסדר ומסומן. כמו כן, ישנם אזורי פיקניק ונקודות תצפית המאפשרות למטיילים ליהנות מהנוף ומהשלווה שבאזור. החשיבות האקולוגית של נחל משגב הביאה לכך שמספר אזורים לאורכו הוכרזו כשמורות טבע מוגנות. במסגרת מאמצי השימור, מתקיימות פעולות לשיקום ושימור מקורות המים, שמירה על הצמחייה הטבעית, ומניעת פגיעה במערכות האקולוגיות של הנחל. פקיד היערות, דף הנחל dudi, מקטע מספר 5: מהכניסה לנחל משגב ועד עין משגב דרך מטולה - עמותת גולני, באתר amuta-golani.co.il, ‏2017-03-23 סביבת נחל משגב, באתר באתר המיפוי הממשלתי שמורת נחל משגב – iNature, באתר inature.info זיסו, נורית שטובר, et al. "Geomorhic response to tectonic activity in the Naftali Mountain front/ניתוח מורפומטרי של חזית רכס הרי נפתלי." אופקים בגאוגרפיה (2005): 132-152. APA אכרזה על שמורת טבע (נחל משגב), תשל"א-1971 ערך זה הוא קצרמר בנושא נהרות ונחלים ובנושא גאוגרפיה של ישראל. אתם מוזמנים לתרום לוויקיפדיה ולהרחיב אותו.
מידת התפוסה הבריטית ליכטות

מידת התפוסה הבריטית ליכטות (באנגלית: Thames Measurement וגם Thames Tonnage), היא שיטה למדידת התפוסה של יכטות שנהגה בבריטניה. היא הוכנסה לשימוש ב-1855 על ידי מועדון היכטות המלכותי בתמזה (Royal Thames Yacht Club) כחלופה למידת התפוסה הבריטית הישנה של אוניות, על מנת שתתאים לכלי שיט קטנים ובעיקר ליכטות. התפוסה נמדדת בטונות תפוסה; 1 טון תפוסה, שהיא יחידת נפח, שווה ל-100 רגליים מעוקבות. התפוסה מבטאת את גודלה של היכטה, כלומר את הנפח הפנימי של הגוף. על פיה חישבו את גובה אגרות הנמל ואגרות נוספות שהיא נדרשה לשלם. בתחרויות היכטות (אנ') הראשונות בבריטניה השתמשו בשיטה זו גם לחישוב ההנדיקפ. את תפוסת תמזה חישבו לפי הנוסחה הבאה: Thames Tonnage = ( length − beam ) × beam × beam 2 94 {\displaystyle {\text{Thames Tonnage}}={\frac {({\text{length}}-{\text{beam}})\times {\text{beam}}\times {\frac {\text{beam}}{2}}}{94}}} כאשר: length – אורך הגוף ברגל, מקצה החרטום עד קצה הירכתיים beam – הרוחב המרבי של הגוף ברגל. תפוסה מידת התפוסה הבריטית הישנה "Thames Measurement" in: Kemp, Peter, ed. (1979). The Oxford Companion to Ships and the Sea. Oxford: Oxford University Press. Kemp (1979), p. 864.